Zápisnica z plánovaného zasadnutia Obecného zastupiteľstva v obci Hrabovke 
konaného dňa 27.mája 2026  o 18.00 hod. 

Prítomní: Marta Kunová, starostka obce 
                  JUDr. Ing. Juraj Hajšo – neprítomný ospravedlnil sa
Poslanci:  Adam Čičo, Ivan Čulen, Eva Mráziková,  Ing, Maroš Plško
Neprítomní: Lucia Gajdošíková- ospravedlnila sa

Program zasadnutia:

1. Otvorenie zasadnutia
2. Určenie zapisovateľa a overovateľov zápisnice
3. Informácia o plnení uznesení z predchádzajúceho zasadnutia OcZ
4. Záverečný účet obce Hrabovka za rok 2025 a stanovisko HK k Záverečnému účtu obce Hrabovka za rok 2025
5. Výročná správa obce Hrabovka za rok 2025
6. Určenie rozsahu výkonu funkcie starostu (úväzok) na nové volebné obdobie 
7. Plán kontrolnej činnosti HK na II. polrok 2026-doplnený bod programu
8. Rôzne
9. Diskusia
10. Záver


1. Otvorenie zasadnutia 
Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a prítomných občanov Hrabovky. Starostka konštatovala, že obecné zastupiteľstvo je uznášaniaschopné a zároveň predniesla návrh programu rokovania obecného zastupiteľstva s tým, aby bol do programu doplnený bod č. 7 Plán kontrolnej činnosti HK na II. polrok 2026. Žiadny z poslancov nemal pripomienku alebo pozmeňujúci návrh a preto dala hlasovať o  návrhu  programu zasadnutia obecného zastupiteľstva, ktorý bol poslancami schválený. 
Prítomní: 4			Za: 4		Proti: 0	     Zdržal sa: 0


2. Určenie zapisovateľa a overovateľov zápisnice
Starostka určila overovateľov zápisnice: Adam Čičo, Ivan Čulen
Zapisovateľka: Mgr. Janka Štefánková, pracovníčka obecného úradu


3. Informácia o plnení uznesení z predchádzajúceho zasadnutia OcZ
Informáciu o plnení uznesení z predchádzajúceho zasadnutia obecného zastupiteľstva predniesla starostka obce, ktorá konštatovala, že všetky uznesenia boli splnené. Informáciu zobrali poslanci na vedomie.
Hlasovanie: 
Prítomní: 4		Za: 4		Proti: 0	Zdržal sa: 0


4. Záverečný účet obce Hrabovka za rok 2025 a stanovisko HK k Záverečnému účtu obce Hrabovka za rok 2025
Poslanci obdržali na rokovanie obecného zastupiteľstva návrh Záverečného účtu obce Hrabovka za rok 2025 a zostavu čerpania rozpočtu obce Hrabovka k 31.12.2025 a taktiež Stanovisko hlavného kontrolóra obce Hrabovka k záverečnému účtu s odporúčaním schváliť Záverečný účet tak, ako bol predložený na rokovanie obecného zastupiteľstva. Uvedené dokumenty boli zverejnené v zákonnej lehote 15 dní na webovom sídle obce. V dokumente boli zhrnuté výsledky hospodárenia za uplynulý rok s tým, že prebytok hospodárenia bude použitý na tvorbu rezervného fondu vo výške 865,98 €. Prítomní poslanci nemali žiadne pripomienky k predloženému návrhu Záverečnému účtu za rok 2025. Zároveň  zobrali na vedomie predložené stanovisko HK k Záverečnému účtu za rok 2025. Starostka dala hlasovať a poslanci prijali uznesenie v znení:
a) [bookmark: _Hlk231296109]Obecné zastupiteľstvo berie na vedomie Stanovisko HK k Záverečnému účtu obce Hrabovka za rok 2025.
b) Obecné zastupiteľstvo schvaľuje Záverečný účet obce a celoročné hospodárenie bez výhrad.
c) Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 865,98 EUR.

Prítomní: 4			Za: 4		Proti: 0	     Zdržal sa: 0


5. Výročná správa obce Hrabovka za rok 2025
Na základe spracovaného Záverečného účtu bol vypracovaný dokument Výročná správa obce Hrabovka, ktorý  zobrali poslanci na vedomie.

Prítomní: 4		Za: 4		Proti: 0	     Zdržal sa: 0


6. Určenie rozsahu výkonu funkcie starostu (úväzok) na nové volebné obdobie
Rozsah úväzku starostu schvaľuje obecné zastupiteľstvo formou obecného uznesenia. Podmienky upravuje zákon č. 369/1990 Zb. o obecnom zriadení nasledovne:
· lehota: zastupiteľstvo musí úväzok určiť najneskôr 90 dní pred konaním komunálnych volieb na celé nasledujúce funkčné obdobie.
· hlasovanie: na schválenie alebo zmenu úväzku je potrebný súhlas nadpolovičnej väčšiny všetkých poslancov obecného zastupiteľstva. 
Starostka predložila návrh na zachovanie doterajšieho úväzku starostu vo výške 50 % - t.j. polovičný úväzok. Zároveň bol v obci vytvorený 1 volebný obvod s počtom poslancov 5.
Predložený návrh prítomní poslanci schválili. 

Prítomní: 4			Za: 4		Proti: 0	     Zdržal sa: 0

7. Plán kontrolnej činnosti HK na II. polrok 2026
Poslanci obdržali od hlavného kontrolóra dokument – návrh plánu kontrolnej činnosti HK na II. polrok 2026. Žiadny z poslancov nemal doplňujúci alebo pozmeňujúci návrh a tak starostka dala hlasovať o Pláne kontrolnej činnosti HK na II. polrok 2026 v predloženom znení. Poslanci tento návrh hlasovaním schválili.

Prítomní: 4			Za: 4		Proti: 0	     Zdržal sa: 0

8. Rôzne

· Poslankyňa Mráziková požiadala starostku o odpoveď na tieto otázky:
a) Ako sa rieši prípojka vody u Holúbkovcov (súp.č.88) – starostka odpovedala, že žiadatelia si predložili žiadosť spolu s projektovou dokumentáciou na vybudovanie prípojky vody k čomu im bolo dané súhlasné stanovisko.
b) Poslankyňa Mráziková bola oslovená zo strany p. Čiču, ktorý svojpomocne opravil studňu na námestí pri gazónoch, avšak zo strany obce mu neboli preplatené predložené  náklady na opravu. Starostka odpovedala, že síce pán Čičo predložil faktúru, avšak táto bola vystavená na súkromnú osobu nie na obec Hrabovka a v súvislosti s tým ho požiadala, aby dal túto faktúru opraviť na meno obce, nakoľko môžeme preplatiť len náklady fakturované na obec . Zároveň upozornila, že pán Čičo vopred neinformoval obec o svojom zámere opraviť studňu, takže obec neobjednala tento materiál, čo je tiež porušenie rozpočtových pravidiel.
c) Ďalšou otázkou bolo kosenie cintorína, kde poslankyňa Mráziková vzniesla námietku, že niekto z obecného úradu ohľadom kosenia cintorína poslal za p.Katonom, na čo p.starostka odpovedala, že je objednané kosenie všetkých verejných plôch aj cintorína dodávateľským spôsobom, ktoré je už pravdepodobne aj uskutočnené. Nikto z obecného úradu nikoho za p.Katonom neposielal. 
d) Ako obec postupovala pri zistení krádeže nafty z hasičskej techniky – Avia a Iveco.
Starostka odpovedala, že krádež bola nahlásená na políciu a momentálne je v riešení. Keďže sa jedná o priestupok a známeho páchateľa, obec bude vymáhať náhradu nákupu pohonných hmôt – škoda cca 100 €.
- poslanec Čulen – otázka na opravu poklopov na chodníkoch – starostka odpovedala, že sú zakúpené a objednaná ich výmena. Poslanec Čulen poukázal aj na to, že chodníky ako celok sú v zlom stave a bolo by sa treba zamyslieť aj nad ich rekonštrukciou. 

9. Diskusia
V diskusii naviazali prítomní poslanci na predchádzajúci bod , kde poslanec Čulen poukázal na kvalitu chodníkov v obci. Starostka konštatovala, že aj napriek rôznym výzvam, za uplynul= 3 roky nebola vyhlásená výzva na miestne komunikácie. Poslanec Plško zhrnul, že prvým krokom musí byť spracovanie kvalitnej projektovej dokumentácie a na základe tejto potom hľadať príslušné zdroje na realizáciu. Toto je však úloha už pre nové volebné obdobie a nové zastupiteľstvo, keďže voľby sú už na jeseň tohto roku.

11.Záver
Na záver starostka ukončila rokovanie obecného zastupiteľstva a poďakovala všetkým prítomným poslancom za účasť na riadnom zasadnutí obecného zastupiteľstva.















Obecné zastupiteľstvo v Hrabovke
Uznesenie č. 6-11/2026
zo zasadnutia OZ v Hrabovke dňa 27.05.2026

K  bodu: Otvorenie zasadnutia
Uznesenie č. 6/2026

Obecné zastupiteľstvo v Hrabovke  s c h v a ľ u j e   navrhnutý program zasadnutia obecného zastupiteľstva s doplnením bodu č. 7 – Plán kontrolnej činnosti HK na II. polrok 2026.

V Hrabovke, 27.05.2026

								 Marta Kunová
							             starostka obce


K bodu: Informácia o plnení  uznesení z predchádzajúceho zasadnutia
					
Uznesenie č. 7/2026

Obecné zastupiteľstvo v Hrabovke   b e r i e   n a   v e d o m i e  informáciu o kontrole uznesení obecného zastupiteľstva v Hrabovke.

V Hrabovke,27.05.2026
					 Marta Kunová
								 starostka obce


[bookmark: _Hlk210035525]K bodu: Záverečný účet obce Hrabovka za rok 2025 a stanovisko HK k Záverečnému účtu obce Hrabovka za rok 2025

 					Uznesenie č. 8/2026

Obecné zastupiteľstvo v Hrabovke :
a) Obecné zastupiteľstvo berie na vedomie Stanovisko HK k Záverečnému účtu obce Hrabovka za rok 2025.
b) Obecné zastupiteľstvo schvaľuje Záverečný účet obce a celoročné hospodárenie bez výhrad.
c) Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 865,98 EUR.


V Hrabovke, dňa 27.05.2026

				
				 Marta Kunová
						            starostka obce

K bodu: Výročná správa obce Hrabovka za rok 2025 
 
				Uznesenie č.  9/2026
Obecné zastupiteľstvo v Hrabovke   b e r i e  n a  v e d o m i e  Výročnú správu obce Hrabovka za rok 2025.

V Hrabovke, 27.05.2026

							Marta Kunová
							starostka obce

K bodu:  Určenie rozsahu výkonu funkcie starostu (úväzok) na nové volebné obdobie

				Uznesenie č. 10/2026

Obecné zastupiteľstvo v Hrabovke  s c h v a ľ u j e  úväzok starostu na nové volebné obdobie 2026-2030 vo výške 50 % a pre obec Hrabovka určuje 1 volebný obvod s počtom poslancov 5.

V Hrabovke, 27.05.2026

							Marta Kunová
							starostka obce


K bodu: Plán kontrolnej činnosti HK na II. polrok 2026

				 Uznesenie č. 11/2026

[bookmark: _GoBack]Obecné zastupiteľstvo obce Hrabovka  s c h v a ľ u j e  Plán kontrolnej činnosti HK na II. polrok 2026.

V Hrabovke, 27.05.2026

						          Marta Kunová
						          starostka obce
							
Výpis z hlasovania poslancov OZ:

	Číslo
	Čičo
	Čulen
	Gajdošíková
	Mráziková
	Ing.Plško

	6/2026
	I
	I
	N
	I
	I

	7/2026
	I
	I
	N
	I
	I

	8/2026
	I
	I
	N
	I
	I

	9/2026
	I
	I
	N
	I
	I

	10/2026
	I
	I
	N
	I
	I

	11/2026
	I
	I
	N
	I
	I


Vysvetlivky:           I  -  za                             O – zdržal sa 
                                X - proti                         N -  neprítomní


Overovatelia:     						
Adam Čičo                                                                                     .........................................
Ivan Čulen                                                                                      .........................................

Zapísala:
Mgr. Janka Štefánková	                                                         .........................................  


Marta Kunová     		 starostka obce
